nahid-hub/BLUGE-bengali-wikipedia-section-title-prediction huggingface dataset:
♣ এম্পাইমা অব গলব্লাডার
পিত্তাশয়ে অনবরত মিউকাস ক্ষরণের ফলে এটি ধীরে ধীরে আকারে বাড়তে থাকে একে মিউকোসিল বলে। মিউকোসিলে ইনফেকশন হলে পিত্তাশয়ে পুঁজ তৈরি হয়(এম্পাইমা)। পিত্তাশয়ে প্রদাহজনিত কারণেও এম্পাইমা হতে পারে। পুঁজ বের করে পরবর্তীতে পিত্তাশয় কেটে ফেলতে হবে।

♣ কোলেডোকোলিথিয়াসিস
পাথর কমন বাইল ডাক্টে এসে আটকে যায় এবং পিত্তরসের প্রবাহে বাধা দেয় ফলে রক্তে বিলিরুবিন এর মাত্রা স্বাভাবিকের চেয়ে অনেক বেড়ে যায় এবং জন্ডিস হয়, ব্যথা হয়। এই ধরনের জন্ডিসকে অবস্ট্রাক্টিভ জন্ডিস বলে। পাথর সরিয়ে ফেললে দ্রুত জন্ডিস ভালো হয়।

♣ অ্যাকিউট প্যানক্রিয়েটাইটিস: পাথর অনেকসময় কমন পিত্তনালী বেয়ে নিচের দিকে ডিউওডেনামের অ্যাম্পুলা অব ভ্যাটার নামক অংশে যেখানে পিত্তনালী উন্মুক্ত হয় সেখানে আটকে যায় এবং পিত্তরস ও অগ্ন্যাশয় নিঃসৃত উৎসেচকের প্রবাহ বাধাগ্রস্ত করে ফলে উক্ত উৎসেচকগুলো অগ্নাশয়ের কোষকে ধ্বংস করতে শুরু করে এবং তীব্র প্রদাহ সৃষ্টি করে।

♣ পোর্সিলিন গলব্লাডার
কখনো কখনো পিত্তাশয়ে ক্যালসিয়াম ক্ষরণ হয় এবং পিত্তরসকে চুনের মত দেখায়। ক্যালসিয়াম পিত্তাশয়ের গায়ে জমা হয় ফলে পিত্তাশয়কে এক্সরেতে চীনামাটির বাসনের মত দেখায়।

♣ গলস্টোন আইলিয়াস
পিত্তাশয় ফুটো হয়ে ডিউওডেনাম বা কোলনের সাথে ফিস্টুলা তৈরি করতে পারে এবং পাথর ক্ষুদ্রান্ত্র বা বৃহদান্ত্রে চলে যেতে পারে। পাথরের আকার ২.৫ সে.মি. থেকে বেশি হলে এটি আইলিয়ামের শেষ অংশে বা কখনো কখনো ডিওডেনাম বা সিগময়েড কোলনে আটকিয়ে ক্ষুদ্রান্ত্র বা বৃহদান্ত্রের স্বাভাবিক প্রবাহে বাধাদান করে(ইন্টেস্টিনাল অবস্ট্রাকসন)। এক্সরে করলে বিলিয়ারি ট্রিতে বায়ুর উপস্থিতি পাওয়া যায়(নিউমোবিলিয়া)।

♣ মিরিজি সিনড্রোম
সিস্টিক নালীতে পাথর আটকিয়ে গেলে তা কমন হেপাটিক বা কমন বাইল ডাক্টে চাপ দিয়ে প্রদাহ করতে পারে ফলশ্রুতিতে কমন পিত্তনালীতে স্ট্রিকচার(প্রদাহজনিত সংকোচন) হয়ে পিত্তরসের প্রবাহ ব্যাহত করে অবস্ট্রাক্টিভ জন্ডিস করবে।

♣ পিত্তাশয় ক্যান্সার
পিত্তাশয় ক্যান্সার দুর্লভ হলেও প্রায় ৯৫% ক্ষেত্রে এটি পিত্তপাথরের সাথে সম্পর্কিত। 

সঠিক অনুচ্ছেদ শিরোনাম কোনটি?
titleA. চিকিৎসা
titleB. জটিলতাসমূহ
titleC. উপসর্গসমূহ
titleD. পরীক্ষা-নিরীক্ষা
উত্তর: titleB
পিনাকোথেক ডের মডার্ন নকশা করেছেন জার্মানির স্থাপত্যশিল্পী স্টিফেন ব্রাউনফেলস। দীর্ঘ ৭বছর নির্মাণের পর ২০০২সালের সেপ্টেম্বের এর অভিষেক ঘটে। ২২,০০০বর্গ মিটার জায়গা জুড়ে বিস্তৃত এই ভবন নির্মাণে খরচ হয় $১২০মিলিয়ন। নকশা এবং খরচ সম্পর্কিত আপত্তির কারণে এই ভবন নির্মাণেে প্রায় এক দশক দেগপ যায়। জাদুঘরটি শিল্প, স্থাপত্য, নকশা এবং কাগজের কাজের মাধ্যমে বিভক্ত।

প্রথম তলার শিল্প সংগ্রহে, উপর থেকে প্রাকৃতিক আলো আসার ব্যবস্থা রয়েছে। তাছাড়া, কম্পিউটার নিয়ন্ত্রিত লাইটও রয়েছে যা ছাই রঙের মেঝে ও সাদা দেয়ালের মাঝে ছায়াবিহীন পরিবেশের সৃষ্টি করে।

সঠিক অনুচ্ছেদ শিরোনাম কোনটি?
titleA. সংগ্রহশালা
titleB. মূল ভবন
titleC. নকশার সংগ্রহ
titleD. স্থাপত্যের জাদুঘর
উত্তর: titleB
বিচারে হেমুর ফাঁসির হুকুম হলে তদানীন্তন ভাইসরয়ের কাছে তা মকুবের আবেদন করা হয়। সিন্ধুপ্রদেশের হাজার হাজার মানুষ তার জন্যে মার্সি পিটিশনে সই করেন। কিন্তু হেমু তার সহযোগী বিপ্লবীদের নাম জানাবেন এই শর্তে ফাঁসি মকুব হবে শুনে সেই প্রস্তাব ঘৃনাভরে প্রত্যাখ্যান করেন তিনি। শুক্কুর সেন্ট্রাল জেলে ২১ সে জানুয়ারি, ১৯৪৩ সালে মাত্র ১৯ বছর বয়েসে তাকে ফাঁসিতে ঝুলিয়ে দেওয়া হয়।

সঠিক অনুচ্ছেদ শিরোনাম কোনটি?
titleA. ফাঁসি
titleB. প্রারম্ভিক জীবন
titleC. স্মৃতি
titleD. বিপ্লবী আন্দোলন
উত্তর: titleA
১৯৩১ সালে সূর্য সেন, কল্পনা দত্ত ও প্রীতিলতা ওয়াদ্দেদারকে চট্টগ্রামের ইউরোপীয় ক্লাব আক্রমণের দায়িত্ব দেন। নির্দিষ্ট দিনের এক সপ্তাহ আগে পুরূষের ছদ্মবেশে একটি সমীক্ষা করতে গিয়ে তিনি ধরা পরেন ও গ্রেফতার হন। জেলে বসে তিনি "অপারেশন পাহারতলী" এবং বীরাঙ্গনা প্রীতিলতা ওয়াদ্দেদারের আত্মহত্যার খবর শোনেন।

সঠিক অনুচ্ছেদ শিরোনাম কোনটি?
titleA. চট্টগ্রামে প্রত্যাবর্তন
titleB. পরবর্তী জীবন
titleC. বিপ্লবী কল্পনা
titleD. ইউরোপীয় ক্লাবে আক্রমণ
উত্তর: titleD
হ্যামিলটন এমআইটি এর চার্লিস স্টার্ক ড্রাপার ল্যাবরটরিতে যোগ দেন যেটি তখন অ্যাপোলো এর মহাকাশ মিশনে কাজ করছিল। সে একটি দলের নেতৃত্ব দেয় যেটি অ্যাপোলো এবং স্কাইল্যাব এর জন্য সফটওয়্যার তৈরি করছিল। হ্যামিলটনের দলটি উড্ডয়নের সফটওয়্যার তৈরির দায়িত্বে ছিল। তার দলের অন্য একটি অংশ সফটওয়্যার সিস্টেম ডিজাইন এবং তৈরি করছিল যার মধ্যে ছিল এরর ডিটেকশন এবং রিকবারি সফটওয়্যার যেটি হ্যামিলটন ডিজাইন ও তৈরি করেছিলেন। সে সময় সে কাজ করে গেছে ব্যবহারিক অভিজ্ঞতা এর জন্য যখন কম্পিউটার বিজ্ঞান শিক্ষা ছিল বিরল এবং সফটওয়্যার প্রকৌশল এর অস্তিত্বই ছিল না।

সঠিক অনুচ্ছেদ শিরোনাম কোনটি?
titleA. ব্যবসা
titleB. সেইজ প্রকল্প
titleC. ব্যক্তিগত জীবন
titleD. নাসা
উত্তর: titleD
"স্প্রিং ব্রেকার্স" চলচ্চিত্রের একটি তিন মিনিটের প্রাকদর্শন মে ২০১২ সালে ২০১২ কান চলচ্চিত্র উৎসবে মুক্তি পায়। সম্পূর্ণ চলচ্চিত্রের প্রিমিয়ার হয় ৬৯তম ভেনিস আন্তর্জাতিক চলচ্চিত্র উৎসবে সেপ্টেম্বর ৪, ২০১২ সালে। মার্চ ১৫, ২০১৩ সালে নিউ ইয়র্ক এবং লস এঞ্জেলেসে মুক্তি পায়। মার্চ ২২, ২০১৩ সালে দেশব্যাপী মুক্তি পায়। চলচ্চিত্রটি এপ্রিল ৫, ২০১৪ সালে প্রথম ইউকে সীমিত মুক্তি লাভ করে। এছাড়াও, মার্চ ৬, ২০১৩ সালে এটি ফ্রান্সে মুক্তি দেয়া হয় এবং মার্চের প্রথমদিকে অস্ট্রেলিয়ার মুক্তি পাবার কথা নির্ধারিত থাকলেও পরবর্তিতে মে ৪ তারিখে মুক্তির তারিখ ঠিক করা হয়।

সঠিক অনুচ্ছেদ শিরোনাম কোনটি?
titleA. কাহিনিসংক্ষেপ
titleB. মুক্তি
titleC. অভ্যর্থনা
titleD. সমালোচক প্রতিক্রিয়া
উত্তর: titleB
"হাইব্রিড থিওরি" এবং "রিএনিমেশনের" ব্যাপক সাফল্যের পর লিঙ্কিন পার্ক অনেকটা সময় ব্যয় করে যুক্তরাষ্ট্রের বিভিন্ন রাজ্যে সফর করে। এসময় তারা নতুন কিছু গানের সরঞ্জাম দিয়ে গান করে, সফরের সময় বাসে অবসর সময়েও তারা গান করে। লিংকিন পার্ক ঘোষণা দেয় যে ২০০২ সালের ডিসেম্বরে তারা তাদের নতুন অ্যালবাম প্রকাশ করতে যাচ্ছে যার নাম গ্রীসের পাহাড়ি অঞ্চল মীটিওরা-এর নামে রাখা হবে। এই অ্যালবামে তারা নূ মেটাল এবং র‌্যাপকোর ধরনের গানের বাইরেও অন্যান্য ধারার গান অন্তর্ভুক্ত করে। এখানে জাপানের এক বিশেষ বাশির কাজও রয়েছে। লিঙ্কিন পার্কর এই অ্যালবামটি প্রকাশিত হয় ২০০৩ সালের ২৫শে মার্চ এবং প্রায় সঙ্গে সঙ্গেই এটি যুক্তরাষ্ট্রে এবং যুক্ত্রাজ্যে ১ নং এবং অস্ট্রেলিয়ায় ২ নং শীর্ষে অবস্থান করে এবং বিশ্ব্যব্যাপী স্বীকৃতি পায়।

প্রথম সপ্তাহেই মীটিওরা ৮,০০,০০০ কপির বেশি বিক্রি হয় এবং ঐ সময়ে বিলবোর্ড চার্টে অ্যালবামটি সবচেয়ে বেশি বিক্রিত অ্যালবামের খেতাব অর্জন করে। অ্যালবামের “সামহোয়্যার আই বিলং”, “ব্রেকিং দ্যা হ্যাবিট”, “ফেইন্ট” এবং “নাম্ব” গানগুলো রেডিওতে ব্যাপক সাফল্য অর্জন করে। ২০০৩ সালের অক্টোবরের মধ্যে অ্যালবামটির প্রায় তিন মিলিয়ন কপি বিক্রি হয়। এই সাফল্য লিংকিন পার্ক আরেকটি প্রজেক্ট রেভোলুশন করতে উদ্বুদ্ধ করে যেখানে মাডভেইন, ব্লিন্ডসাইড এবং একজিবিট সহ অন্যান্য ব্যান্ড এবং শিল্পীরাও গান করে। তাছাড়া মেটালিকা লিলিংকিন পার্ক আমন্ত্রণ জানায় "সামার স্যানিটেরিয়াম ট্যুর ২০০৩" এ গান করার, যেখানে অনেক বহুল পরিচিত ব্যান্ড যেমন লিম্প বিজকিট, মাডভেইন, ডেফটোন্স্‌ অংশগ্রহণ করে। এই সফরকালে টেক্সাসে তাদের করা গান নিয়ে লিঙ্কিন পার্ক"লাইভ ইন টেক্সাস" নামে একটি অ্যালবাম এবং ডিভিডি প্রকাশ করে। ২০০৪ সালের প্রথম দিকে মীটিওরা ওয়্যার্ল্ড ট্যুর নামে তারা সঙ্গীতের একটি বিশ্বভ্রমণ শুরু করে। তাদের এ ভ্রমণের সঙ্গী ব্যান্ড হিসেবে ছিল হুবাস্টাঙ্ক, পি.ও.ডি., স্টোরি অফ দ্যা ইয়ার, এবং পিয়া

মীটিওরা লিঙ্কিন পার্ককে বেশ কয়েকটি ভিন্ন পুরস্কার এবং সম্মান এনে দেয়। ব্যান্ডটি তাদের "সামহোয়্যার আই বিলং" গানটির জন্য এমটিভির সেরা রক ভিডিও পুরস্কার অর্জন করে এবং দর্শকদের পছন্দের ভিত্তিতে "ভিউয়ার্স চয়েস" ক্যাটাগরিতে পুরস্কার অর্জন করে "ব্রেকিং দ্যা হ্যাবিট" গানটির জন্য। এছাড়াও লিংকিন পার্ক ২০০৪ সালে রেডিও মিউজিক অ্যাওয়ার্ড-এ "বর্ষসেরা আর্টিস্ট" এবং "নাম্ব" গানটির জন্য "বর্ষসেরা গান"-এর পুরস্কার জেতার মাধ্যমে গুরুত্বপূর্ণ স্বীকৃতি অর্জন করে। যদিও মীটিওরা অ্যালবামটি হাইব্রিড থিওরির মত এতটা সাফল্য অর্জন করতে পারেনি, তবুও ২০০৩ সালে এটি যুক্তরাষ্ট্রের ৩য় সর্বচ্চো বিক্রীত অ্যালবাম হিসেবে স্থান করে নেয়। ২০০৪ সালের প্রথম কয়েক মাস তারা সঙ্গীতে বিশ্ব্যভ্রমণ করে কাটায়, প্রথমে তাদের "তৃতীয় প্রজেক্ট রেভোলুশন ট্যুর" এবং পরে ইউরোপীয় বিভিন্ন কন্সার্টের মাধ্যমে। একই সময়ে ব্যান্ডটির "ওয়ার্নার ব্রোস. রেকর্ডস"-এর সাথে সম্পর্কের দ্রুত অবনতি ঘটতে থাকে বিভিন্ন ফিন্যান্সিয়াল বিষয়ের জন্য। দীর্ঘ কয়েক মাসের দ্বন্দ্বের পর অবশেষে ২০০৫ সালের ডিসেম্বরে আলাপ-আলোচনার মাধ্যমে তারা পুনরায় একটি ডীল্‌ করে।

সঠিক অনুচ্ছেদ শিরোনাম কোনটি?
titleA. মীটিওরা (২০০২-২০০৪)
titleB. প্রাথমিক ইতিহাস (১৯৯৬-১৯৯৯)
titleC. ব্যান্ড সদস্য
titleD. হাইব্রিড থিওরি (২০০০-২০০২)
উত্তর: titleA
১৯৪২ সাল থেকে তিনি হিজ মাস্টার্স ভয়েসের শিল্পী। ১৯৪৩ সালে বিশ্বভারতীরসঙ্গীত ভবনে রবীন্দ্রসঙ্গীত শিক্ষিকা হিসাবে যোগদান করেন কণিকা। এই বছরেই আকাশবাণীর নিয়মিত শিল্পীরূপে তার যোগদান। পরবর্তীকালে বিশ্বভারতীর এমিরিটাস অধ্যাপকও হন তিনি। ১৯৪৪ সালে কলকাতায় গীতবিতানসঙ্গীত বিদ্যালয়ের পক্ষ থেকে "নৃত্যনাট্য মায়ার খেলা" মঞ্চস্থ হলে কণিকা সেই নাটকে প্রমদার চরিত্রটি করেন। এই অনুষ্ঠানেই হেমন্ত মুখোপাধ্যায়ের সূত্রে তিনি পরিচিত হন বাঁকুড়ার বীরেন্দ্রনাথ বন্দ্যোপাধ্যায়ের সঙ্গে। পরের বছর বৈশাখ মাসে বীরেন্দ্রনাথ বন্দ্যোপাধ্যায়ের সঙ্গে তিনি আবদ্ধ পরিণয়-সূত্রে। প্রসঙ্গত উল্লেখ্য, বীরেনবাবু ছিলেন বিশ্বভারতী গ্রন্থাগারের কর্মী, রবীন্দ্র-বিশারদ ও আত্মকথা বাদে কণিকা বন্দ্যোপাধ্যায় লিখিত সকল গ্রন্থের সহলেখক।

সঠিক অনুচ্ছেদ শিরোনাম কোনটি?
titleA. সম্মাননা
titleB. জীবন
titleC. "আনন্দধারা বহিছে ভুবনে" গানটির রেকর্ড
titleD. কর্মজীবন ও পারিবারিক জীবন
উত্তর: titleD
ঐতিহাসিকভাবে, আধুনিক দিনের তুমানহানের অঞ্চলটি বৃহত্তর আর্মেনিয়া ১৩তম প্রদেশের ঐতিহাসিক গুগার প্রদেশের ডিজারোরা (আর্মেনীয়: ডজোরাপোর) ক্যান্টন অন্তর্ভুক্ত ছিল। ১৯১৮ সালে আর্মেনিয়া প্রজাতন্ত্র প্রতিষ্ঠার আগে, এলাকাটি রুশ সাম্রাজ্যের অভ্যন্তরে ত্বিলিসি গভর্নরের বোরচালী উয়েজডের অংশ ছিল। ১৯১৮ সালের শেষের দিকে, আর্মিয়া ও জর্জিয়ার লোরি অঞ্চলে সীমান্তের যুদ্ধে লিপ্ত হয়। ১৯১৯ সালের জানুয়ারিতে, ব্রিটিশ বাহিনী দ্বারা লোরি নিরপেক্ষ অঞ্চল তৈরি করা হয়। ডিসেম্বর ১৯২০ সালে আর্মেনিয়ার সোভিয়েতকরণের পর, ১১ ফেব্রুয়ারি ১৯২১ এ লরিকে অবশেষে সোভিয়েত আর্মেনিয়াতে অন্তর্ভুক্ত করা হয়।

১৯২৬ সালে দাযীদীদরের গ্রামটি ডেবেড নদীর ডান তীরে প্রতিষ্ঠিত হয়েছিল। ১৯৩০ সালে এটি নতুন প্রতিষ্ঠিত তুমানহান জেলায় অন্তর্ভুক্ত করা হয়। ১৯৩৪ সালে, ডিজঘিদ্দোর গ্রাম থেকে ৩.৫ কিলোমিটার ধাতু খনি পাওয়া যায়। ১৯৩৯ সালে ডজঘিডজার খনি থেকে নিষ্ক্রিয় অগ্নিরোধী উপকরণ উৎপাদন চালু করা হয়।

গ্রামের দ্রুতগতিতে উন্নতি হওয়ার জন্য জাগিজোর এলাকাটিকে শহর বলে চিহ্নিত করা হয়। ১৯৫১ সালে এই এলাকাটির তুমানহান নামে নামকরণ করা হয়।

১৯৫০-এর দশকে, ১৯৫১ সালে খোলা তুমানহান অগ্নিনির্বাপক সামগ্রী কারখানার পরিবেশন করার জন্য তুমানানানের ১ কিলোমিটার উত্তর-পশ্চিমে দেবেড নদীর বাম তীরের কবর রেলওয়ে স্টেশন খোলা হয়েছিল।

১৯৯৫ সালে, স্বাধীন আর্মেনিয়া সরকার লোরি প্রদেশের মধ্যে একটি নগর বসতি হিসেবে তুমানহানের অবস্থান পুনর্বিবেচনা করেছিল। তুমানহান শহরের পাশাপাশি আতান, শামুত, কারিনজ, লরুত, মার্টস, কবর কায়রান ও আহনিদজরের নিকটবর্তী গ্রামগুলোও তুমানহান পৌরসভার অধীনে রয়েছে।

সঠিক অনুচ্ছেদ শিরোনাম কোনটি?
titleA. খেলাধূলা
titleB. ইতিহাস
titleC. পরিবহন
titleD. উৎপত্তি
উত্তর: titleB
ধর্মপাল রাষ্ট্রকূট রাজবংশের পরবেলের কন্যা রণ্ণাদেবীকে বিবাহ করেন। মধ্য ভারতে পথারি নামক স্থানে পরবেলের রাজত্বকালে ৮৬১ খ্রিষ্টাব্দে উৎকীর্ণ একটি শিলালিপি থেকে জানা যায় যে, পরবেলের পিতার নাম ছিল কক্করাজ এবং পিতামহের নাম ছিল জেজ্জ। পরবেল নবম শতাব্দীর তৃতীয় ভাগেও জীবিত ছিলেন বলে রামপ্রসাদ চন্দ মনে করেন যে, ধর্মপাল প্রৌঢ়াবস্থায় রণ্ণাদেবীকে বিবাহ করেছিলেন, কিন্তু রাখালদাস বন্দ্যোপাধ্যায় এই মতে সংশয় প্রকাশ করেছেন। বর্তমান দিন পর্যন্ত ত্রিভুবনপাল ও দেবপাল নামক তার দুই পুত্রের নাম পাওয়া গেছে। জ্যেষ্ঠ পুত্র ত্রিভুবনপাল, পিতার রাজত্বকালেই মৃত্যুবরণ করেন এবং কনিষ্ঠ পুত্র দেবপাল পিতার উত্তরাধিকারী হয়ে সিংহাসনে আরোহণ করেন।

সঠিক অনুচ্ছেদ শিরোনাম কোনটি?
titleA. বিবাহ ও পরিবার
titleB. সময়কাল
titleC. যুদ্ধবিগ্রহ ও সাম্রাজ্য বিস্তার
titleD. কৌলীন্য প্রথা
উত্তর: titleA
স্বাধীন অভিব্যক্তি ও বাক স্বাধীনতার একটি দীর্ঘ পুরাতন ইতিহাস আছে; সে ইতিহাসের পালাবদলে সৃষ্টি হয়েছে আধুনিক আন্তর্জাতিক মানবাধিকার দলিল। এটি অনুমান করা হয় যে ৬ষ্ঠ খৃষ্টপূূর্বের শেষে বা ৫ম খৃষ্টপূূর্বের প্রথমার্ধে প্রাচীন এথেনের গনতান্ত্রিক মতবাদে বাক স্বাধীনতার প্রতিফলন ঘটেছিল। প্রজাতন্ত্রী রোমানের মূল্যবোধে বাক স্বাধীনতা ও ধর্মীয় স্বাধীনতা অন্তর্ভুক্ত হয়েছিল।

পূর্বের মানবাধিকার দলিলপত্রে মানবাধিকারের ধারণা পাওয়া গিয়েছিল। ইংল্যান্ডের সংসদে ১৬৮৯ বিলে সাংবিধানিকভাবে বাকস্বাধীনতাকে অধিকার হিসেবে স্বীকৃতি দেওয়া হয়; যার প্রভাব সমাজে এখনো বিদ্যমান। ১৭৮৯ তে ফরাসি বিপ্লবের সময় নাগরিকের অধিকার মুলক আইন বলবৎ করা হয়; যেখানে বাক স্বাধীনতাকে অনিবার্য অধিকার হিসেবে স্বীকৃতি দেওয়া হয়। সেই ঘোষণায় ১১ নং অনুচ্ছেদে বলা হয়:

১৯৪৮ সালে মানবাধিকার সনদে ১৯ নং অনুচ্ছেদ সংযোজিত হয়। যেখানে বলা হয়েছেঃ প্রত্যেকের অধিকার আছে নিজের মতামত এবং অভিব্যক্তি প্রকাশ করার। এই অধিকারের মধ্যে অন্তর্ভুক্ত থাকবে নিজের স্বাধীনচেতায় কোনো বাধা ব্যতীত অটল থাকা; পুরো বিশ্বের যে কোনো মাধ্যম থেকে যে কোনো তথ্য অর্জন করা বা অন্য কোথাও সে তথ্য বা চিন্তা জ্ঞাপন করার অধিকার।

বর্তমানে বাকস্বাধীনতা ও মতের স্বাধীন প্রকাশকে আন্তর্জাতিক ও আঞ্চলিক পর্যায়ে মানবাধিকার বলে অভিহিত করা হয়।আন্তর্জাতিক বেসামরিক ও রাজনৈতিক অধিকার সম্মেলনের ১৯ নং অনুছেদ, ইউরোপীয় মানবাধিকার সম্মেলনের ১০ নং অনুচ্ছেদ,মার্কিন মানবাধিকার সম্মেলনের ১৩ নং অনুচ্ছেদ এবং আফ্রিকান জন ও মানবাধিকারের ৯ নং অনুচ্ছেদে এই অধিকারকে সন্নিবেশিত করা হয়েছে। জন মিল্টনের যুক্তির উপর ভিত্তি করে বলা যায়; এটা একটি বহুমুখী অধিকার। যেখানে শুধুমাত্র চিন্তাভাবনা ছড়িয়ে দেওয়াটাই মুখ্য নয়। তথাপি এ সংক্রান্ত তিনটি স্বতন্ত্র্য বিষয় আছে, যা নিম্নরূপ:

আন্তর্জাতিক, আঞ্চলিক এবং জাতীয় মানদন্ডে এই বাকস্বাধীনতাকে স্বীকৃতি দেওয়া হয়েছে। যেকোনো মাধ্যম, মৌখিক, লিখিত, প্রকাশনা, ইন্টারনেট দ্বারা অথবা চিত্রকলার মাধ্যমে এই অভিব্যক্তির স্বাধীন প্রকাশ করা যেতে পারে।

সঠিক অনুচ্ছেদ শিরোনাম কোনটি?
titleA. স্বাধীন অভিব্যক্তি ও বাক স্বাধীনতার উৎপত্তি
titleB. তথ্যের স্বাধীনতা
titleC. সীমাবদ্ধতাসমূহ
titleD. ইন্টারনেট প্রহরতা
উত্তর: titleA
চলচ্চিত্রটির প্রধান চিত্রগ্রহণের কাজ শুরু হয় ২০১২ সালে ৮ আগস্ট নিউ ইয়র্কে। জোনাহ হিল প্রথম শ্যুটিংয়ে আসেন ২০১২ সালের ৪ সেপ্টেম্বর। নিউ জার্সির ক্লোস্টারেও চলচ্চিত্রটির শ্যুটিং হয়। ২০১৩ সালের জানুয়ারি মাসে কিছু অতিরিক্ত দৃশ্য ধারণ করা হয় নিউ ইয়র্কের আর্ডস্লের একটি পরিত্যক্ত অফিসে সেট নির্মাণ করে। এছাড়া বীচ হাউজের দৃশ্যটি ধারণ করা হয় নিউ ইয়র্কের স্যান্ডস পয়েন্টে।

সঠিক অনুচ্ছেদ শিরোনাম কোনটি?
titleA. সমালোচকদের প্রতিক্রিয়া
titleB. চলচ্চিত্র ধারণ
titleC. সেরা দশ তালিকা
titleD. পাইরেসি
উত্তর: titleB
পয়লা ভাদ্র কুমারী মেয়েরা গ্রামের কোন বাড়ীর কুলুঙ্গী বা প্রকোষ্ঠ পরিষ্কার করে ভাদু প্রতিষ্ঠা করেন। একটি পাত্রে ফুল রেখে ভাদুর বিমূর্ত রূপ কল্পনা করে তারা সমবেত কন্ঠে ভাদু গীত গেয়ে থাকেন। ভাদ্র সংক্রান্তির সাত দিন আগে ভাদুর মূর্তি ঘরে নিয়ে আসা হয়। ভাদ্র সংক্রান্তির পূর্ব রাত্রকে ভাদুর জাগরণ পালিত হয়ে থাকে। এই রাত্রে রঙিন কাপড় বা কাগজের ঘর তৈরী করে এই মূর্তি স্থাপন করে তার সামনে মিষ্টান্ন সাজিয়ে রাখা হয়। এরপর রাত নয়টা বা দশটা থেকে ভাদু গীত গাওয়া হয়। কুমারী ও বিবাহিত মহিলারা গ্রামের প্রতিটি মঞ্চে গেলে তাদের মিষ্টান্ন দিয়ে আপ্যায়ন করা হয় ও তারা এই সব মঞ্চে ভাদু গীত পরিবেশন করে থাকেন। ভাদ্র সংক্রান্তির সকালে দলবদ্ধভাবে মহিলারা ভাদু মূর্তির বিসর্জন করা হয়।

সঠিক অনুচ্ছেদ শিরোনাম কোনটি?
titleA. রীতি
titleB. ভাদু গীত
titleC. লোককথা
titleD. ভাদু মূর্তি
উত্তর: titleA
১৯৪৯ সালে বর্তমান বিভাগটি মৃত্তিকা বিজ্ঞান বিভাগ নামে প্রতিষ্ঠিত হয়। প্রতিষ্ঠিত হবার পর ১৯৬২ সন পর্যন্ত এই বিভাগ থেকে এম এস সি ডিগ্রি প্রদান করা হত। ১৯৬৩ সন হতে বি এস সি অনার্স ও এম এস সি উভয় ডিগ্রি প্রদান করা হচ্ছে। ২৩ শে জুলাই ২০০০ সালে বিভাগীয় একাডেমিক কমিটির এক সভায় মৃত্তিকা বিজ্ঞান বিভাগের নাম পরিবর্তন করে মৃত্তিকা, পানি ও পরিবেশ বিভাগ করা হয়। তখন থেকেই এই বিভাগ বি এস সি অনার্স এবং এম.এস ডিগ্রি চালু করেছে। বিভাগের স্বাভাবিক কার্যক্রমের পাশাপাশি বর্তমানে জাতীয় ও আন্তর্জাতিক পর্যায়ের বিভিন্ন বিশ্ববিদ্যালয় ও সংস্থার সাথে বিভাগ যৌথভাবে গবেষণা কার্যক্রমে নিয়োজিত আছে। এম.এস.সি ডিগ্রি ছাড়াও পোস্টগ্রাজুয়েট পর্যায়ে এম.ফিল ও পিএইচ. ডি কার্যক্রম ও গবেষণা সম্পাদিত হচ্ছে।

সঠিক অনুচ্ছেদ শিরোনাম কোনটি?
titleA. দর্শন
titleB. মৃত্তিকা, পানি ও পরিবেশ
titleC. সামাজিক বিজ্ঞান অনুষদ
titleD. ফলিত রসায়ন ও কেমিকৌশল
উত্তর: titleB
১৯৯৫ খ্রিষ্টাব্দে বিচারপতি হাবিবুর রহমান বাংলাদেশের প্রধান বিচারপতি হিসেবে অবসর গ্রহণ করেন। সর্বশেষ অবসরপ্রাপ্ত বিচারপতি হিসেবে তিনি ১৯৯৬ খ্রিষ্টাব্দের তত্ত্বাবধায়ক সরকারের প্রধান উপদেষ্টা তথা দেশের অন্তবর্তীকালীন সরকার প্রধান হিসাবে দায়িত্ব পালন করেন। এ সময় ১৯৯৬ খ্রিষ্টাব্দে বাংলাদেশের ষষ্ঠ জাতীয় সংসদ নির্বাচন অনুষ্ঠিত হয়।

সঠিক অনুচ্ছেদ শিরোনাম কোনটি?
titleA. জন্ম ও পরিবার
titleB. পুরস্কার
titleC. সাহিত্যে অবদান
titleD. তত্ত্বাবধায়ক সরকারের প্রধান উপদেষ্টা
উত্তর: titleD
আফতাবের মার নাম হচ্ছে পুটলি এবং বাবার নাম প্রেম শিবদাসানি। তার বাবা পাকিস্তানের সিন্ধু প্রদেশের হিন্দিভাষী এক পরিবারে জন্মেছিলেন এবং তার মা ছিলেন ইরানী বংশোদ্ভূত। মুম্বাইয়ের লোকমান্য তিলক মার্গ এলাকার সেন্ট জেভিয়ার্স হাই স্কুলে পড়তেন আফতাব, এরপর তিনি মুম্বাইয়েরই এইচ আর কলেজ অব কমার্স থেকে স্নাতক সম্পন্ন করেন। ২০১২ সালে আফতাব নিন দুসাঞ্জ নামের এক মেয়েকে বিয়ের আংটি পরান, নিন দুসাঞ্জ পাঞ্জাবি মেয়ে যিনি লন্ডনে বড় হয়েছিলেন এবং পরে হংকংএ বসবাস করা শুরু করেন। ২০১৪ সালে নিন এবং আফতাব বিয়ে করেন একটি প্রাইভেট সেরেমনিতে যেখানে শুধু তাদের পরিবারের সদস্যরা ছিলেন।
সঠিক অনুচ্ছেদ শিরোনাম কোনটি?
titleA. ১৯৯৯-২০০৮ঃ প্রাপ্তবয়স্ক চরিত্রে অভিনয় এবং বলিউডে মোটামুটি জায়গা করে নেওয়া
titleB. কর্মজীবন
titleC. ব্যক্তিগত জীবন
titleD. ১৯৮৭-১৯৯৪ঃ শিশু চরিত্র
উত্তর: titleC
সিলেটি খাবারে বিভিন্ন ধরণের মাছের তরকারি পাওয়া যায়। মাছ তরকারী এবং ভাজা উভয়ই খাওয়া হয়। শুকনো এবং গাঁজানো মাছ হুটকি নামে পরিচিত, এবং হাতকরা, একটি তিক্ত এবং সুগন্ধী সাইট্রাস ফল যা তরকারী রান্নার জন্য ব্যবহৃত হয়। এমনকি অত্যন্ত ঝাল নাগা মরিচ তরকারিতে ব্যবহার করা হয়। সর্বাধিক জনপ্রিয় স্থানীয় খাবারগুলিতে হিদল বা শুটকি চাটনি, হুটকি শিরা বা শুকনো মাছের তরকারি এবং এই অঞ্চলে প্রাপ্ত বিভিন্ন মাছ রয়েছে। স্থানীয়দের ধারণা হিদল চাটনির অতিরিক্ত ঝাল সর্দি এবং মাথা ব্যথার প্রতিকার হিসবে কাজ করে। 

সঠিক অনুচ্ছেদ শিরোনাম কোনটি?
titleA. মাছ
titleB. তুশা শিন্নি
titleC. মাংস
titleD. সাতকরার গরুর মাংস
উত্তর: titleA
ক্যালগারি বিমানবন্দরে প্রায় ৩,০০০,০০০ বর্গফুটের (২৮০,০০০ বর্গ মিটার) গুদাম সহ কার্গো পরিচালনার জন্য বিস্তৃত পরিমাণ অঞ্চল বরাদ্দ করেছে। কার্গলাক্সের মতো মালবাহী বিমান সংস্থাগুলি এ বিমানবন্দর থেকে ইউরোপ, এশিয়া এবং অন্যান্য গন্তব্যগুলিতে নিয়মিত মালামাল পরিবহন করে। ২০১৭ সালে, ক্যালগারি বিমানবন্দর দিয়ে মোট ১৪৭,০০০ টন মালামাল পরিচালনা করেছিল।

সঠিক অনুচ্ছেদ শিরোনাম কোনটি?
titleA. কার্গো
titleB. অবকাঠামো
titleC. যাত্রী টার্মিনাল
titleD. পরিসংখ্যান
উত্তর: titleA
দ্বিতীয় বিশ্বযুদ্ধ চলাকালীন মস্কোর দিকে অগ্রসরমান আক্রমণে আইজেনস্টাইন মস্কোভিত্তিক চলচ্চিত্র নির্মাতাদের মধ্যে একজন ছিলেন যাকে কাজাখ সোভিয়েত সমাজতান্ত্রিক প্রজাতন্ত্রের আলমা আতায় স্থানান্তর করা হয়েছিল। সেখানে আইজেনস্টাইন প্রথম জার চতুর্থ ইভানকে নিয়ে চলচ্চিত্র নির্মাণ করার চিন্তা করেন। স্ট্যালিন বুদ্ধিদীপ্ত, সিদ্ধান্তগ্রহণমূলক ও সফল নেতা হিসেবে ইভানের প্রশংসা করতেন এবং নিজেকে তার সাথে তুলনা করতেন। ইভান সম্পর্কে আইজেনস্টাইনের আগ্রহের কথা জানার পর স্ট্যালিন তাকে চলচ্চিত্র গল্প রচনা ও নির্মাণ কাজ শুরুর নির্দেশ দেন।

মসফিল্ম এই চলচ্চিত্রের গল্প ও চিত্রনাট্য গ্রহণ করে এবং দুটি পূর্ণদৈর্ঘ্য চলচ্চিত্র নির্মাণের অভিপ্রায় ব্যক্ত করে। আইজেনস্টাইন চিত্রনাট্যটিকে তিন খণ্ডে রূপ দেওয়ার কথা বিবেচনা করেন এবং গ্রিগরি আলেক্সান্দ্রভের সাথে আলোচনা করেন। গ্রিগরি তিন খণ্ডের বিরোধী ছিলেন। কিন্তু আইজেনস্টাইন আলেক্সান্দ্রভের উপদেশ অগ্রাহ্য করেন এবং চলচ্চিত্রটিকে দুই খণ্ড থেকে তিন খণ্ডে পরিবর্তন করেন।

স্ট্যালিন ও আইজেনস্টাইন ইভান গ্রোজ্‌নির ২য় খণ্ডের ব্যাপারে ১৯৪৭ সালের ফেব্রুয়ারি মাসের শেষের দিকে সাক্ষাৎ করেন এবং ৩য় খণ্ডের কাজ সম্পন্নই করা হয় নি।

সঠিক অনুচ্ছেদ শিরোনাম কোনটি?
titleA. সমালোচকদের প্রতিক্রিয়া
titleB. চিত্রনাট্য উন্নয়ন
titleC. সঙ্গীত
titleD. চিত্রগ্রহণ
উত্তর: titleB
যুব অলিম্পিক গেমসের উদ্বোধনীর জন্য একটি পতাকা বানানো হয়েছিল। পতাকাটি আসল পতাকারটিই অনুরূপ কিন্তু এই পতাকায় আয়োজক শহরের নাম ও সালের নাম লেখা থাকে এবং এটি উপস্থাপন করা হয়েছিল আইওসি প্রেসিডেন্ট জ্যাকুয়েস রগ কর্তৃক। ২৬ অগাস্ট ২০১০ তারিখে বিদায়ী অনুষ্ঠানে সিঙ্গাপুর কর্তৃপক্ষ পতাকাটি পরের আয়োজক শহর নানজিং ২০১৪ - কে হস্তান্তর করেন।

সঠিক অনুচ্ছেদ শিরোনাম কোনটি?
titleA. স্তোত্র
titleB. অলিম্পিক স্যালুট বা নমষ্কার
titleC. সিওল পতাকা
titleD. সিঙ্গাপুর পতাকা
উত্তর: titleD
গ্রিক ঐতিহাসিক হেরোডোটাসের লেখায় হেরাক্লিওনের প্রথম উল্লেখ পাওয়া যায়। তার মতে হেলেনকে নিয়ে স্পার্টা থেকে পালানোর সময়ে ট্রয়ের রাজপুত্র প্যারিস প্রথমে নীল নদের মোহনায় অবস্থিত এই বন্দরে আসে। এখানে মিশরের রাজা প্রোতেউস'এর নির্দেশে তাদের আটক করা হয় ও রাজধানী মেমফিসের উদ্দেশ্যে প্রেরণ করা হয়। আরেক উপকথা অনুযায়ী মেনেলাউস ও হেলেন এখানে মিশরীয় অভিজাত থন ও তার স্ত্রী পলিডামনার সাহচর্যে বেশ কিছুদিন বসবাস করেন। খ্রিস্টপূর্ব দ্বিতীয় শতাব্দীর গ্রিক কবি নিকান্ডারের কবিতাতেও পাওয়া যায়, মেনেলাউসের জাহাজের এক নাবিক ক্যানোপাসকে "থনিসের" সমুদ্রতীরে সাপে কামড়েছিল। আবার গ্রিক পৌরাণিক নায়ক "হেরাক্লেস" (হারকিউলিস) নিজেও নাকি এই শহরে এসেছিলেন; তার থেকেই গ্রিকদের কাছে এই শহর হেরাক্লিয়ন বলে পরিচিত হয়।

সঠিক অনুচ্ছেদ শিরোনাম কোনটি?
titleA. পূর্বোল্লেখ
titleB. পৌরাণিক উল্লেখ
titleC. ভৌগোলিক অবস্থান
titleD. প্রাচীন উল্লেখ
উত্তর: titleB
চর্যাগীতিতে ব্যবহৃত উপমা ও রূপকল্পগুলি তৎকালীন বাংলার সমাজজীবন, পরিবারজীবন ও প্রাকৃতিক উপাদান থেকে সংগৃহীত। প্রসঙ্গত মনে রাখা প্রয়োজন, সেই যুগে বাংলার ভৌগোলিক সীমা আজকের পশ্চিমবঙ্গ-বাংলাদেশ ভূখণ্ডের বাইরেও পূর্বে অসম ও পশ্চিমে বিহার, ঝাড়খণ্ড ও পূর্ব উত্তর প্রদেশ পর্যন্ত বিস্তৃত ছিল। 
চর্যাকারগণ সাধক হলেও কাঠখোট্টা তত্ত্বজ্ঞানী ছিলেন না। চারপাশের রূপরসময় পৃথিবীর সৌন্দর্য তাঁরা অকুণ্ঠ পান করে তাঁদের কাব্যকে সজীব ও প্রাণোচ্ছল করে তুলেছিলেন। এই কারণে তৎকালীন বাংলার ভূগোল ও সমাজ সম্পর্কে যে স্পষ্ট ছবি চর্যাপদ থেকে পাওয়া যায়, তা সেই সময়কার বাঙালির ইতিহাস রচনায় একটি অত্যন্ত গুরুত্বপূর্ণ উপাদান।

সঠিক অনুচ্ছেদ শিরোনাম কোনটি?
titleA. ভৌগোলিক উপাদান
titleB. কবি
titleC. চর্যাপদ ও বাঙালি জীবন
titleD. আবিষ্কার
উত্তর: titleC
মেক্সিকো সিটি মেক্সিকো ভ্যালিতে অবস্থিত, যা প্রায়ই মেক্সিকো অববাহিকা নামে পরিচিত। এই উপত্যকাটি দক্ষিণ-মধ্য মেক্সিকোর উচ্চতর মালভূমিতে ট্রান্স-মেক্সিকান ভলকানিক বেল্টে অবস্থিত। 
সমুদ্রপৃষ্ঠ থেকে এর সর্বনিম্ন উচ্চতা ২,২০০ মিটার (৭,২০০ ফুট) এবং এর চারপাশে যে পাহাড় এবং আগ্নেয়গিরির রয়েছে সেগুলোর উচ্চতা ৫০০০ মিটার (১৬,০০০ ফুট) পর্যন্ত পৌঁছেছে। এই উপত্যকায় পাহাড়ের শীর্ষ থেকে প্রবাহিত পানির জন্য কোনও প্রাকৃতিক নিকাশীর নদী বা নালা নেই, যা শহরকে বন্যার জন্য ঝুঁকিপূর্ণ করে তোলে। ১৭ শতাব্দীতে শহরে খাল বা টানেল খননের পরিকল্পনা করা হয়েছিল।

সঠিক অনুচ্ছেদ শিরোনাম কোনটি?
titleA. আবহাওয়া
titleB. ভূগোল
titleC. জনসংখ্যা
titleD. শিক্ষা
উত্তর: titleB
মুহাম্মাদ এর সাথে তার সুসম্পর্ক ছিলো। ইনিই সেই মহিলা যিনি খাদিজার মৃত্যুর পর মুহাম্মাদ জিজ্ঞাসা করেছিলেন যে তিনি আর কোন মহিলাকে বিয়ে করতে চান কিনা! পরবর্তীতে কুমারী মেয়ে আবু বকরের কন্যা আয়িশা এবং বিধবা মহিলা সাওদা বিনতে জামআর সঙ্গে মুহাম্মাদ এর বিয়ের প্রস্তাব করেছিলেন। এবং খাওলার একান্ত সহযোগিতায় মুহাম্মাদ আয়িশা ও সাওদাকে বিবাহ করেন।

খাওলার স্বামী উসমান ইবনে মাজউন ইসলাম গ্রহণের পর ইবাদত বন্দেগীর উপর এতো ঝুঁকে পরেন যে, তিনি নিয়মিত সারা দিন রোজা ও গভীর রাত পর্যন্ত নামাজ আদায় করতে থাকেন। এতে তার মধ্যে বৈরাগ্যের একটা ভাব চলে আসে। তিনি সংসার ও স্ত্রীর প্রতি উদাসীন হয়ে পরেন। পরে মুহাম্মাদ বিষয়টি বুঝতে পেরে উসমানকে সংসার স্ত্রী বাদ দিয়ে অতিরিক্ত বন্দেগী করতে নিষেধ করেন।

খাওলা বিনতে হাকিম বিধবা হওয়ার পর আর দ্বিতীয় বিয়ে করেননি। তবে তিনি নিজে স্বতপ্রবৃত্ত হয়ে মুহাম্মাদ এর নিকট বিয়ের জন্য নিবেদন করেছিলেন। তবে মুহাম্মাদ বিয়ে করেননি। উমর ইবনে আবদুল আজিজ তাকে সৎকর্মশীলা মহিলা বলেছেন।

সঠিক অনুচ্ছেদ শিরোনাম কোনটি?
titleA. সাহিত্য চর্চা
titleB. জীবন বৃত্তান্ত
titleC. হাদিস বর্ণনা
titleD. বংশ পরিচয়
উত্তর: titleB
১৮৯১ সালে রয়্যাল আর্টিলারির বাইরে অবস্থান করে পেশাদার খেলোয়াড় হিসেবে হ্যাম্পশায়ারে অন্তর্ভূক্ত হন। ১৮৯২ সালে হ্যাম্পশায়ার দল প্রথম-শ্রেণীর ক্রিকেটের মর্যাদা পায়নি। ভিক্টর বার্টন ১৮৯২ সাল থেকে প্রথম-শ্রেণী বহির্ভূত অনেকগুলো খেলায় অংশ নেন। ১৮৯৫ সালে প্রথম-শ্রেণীর মর্যাদা পুণরুদ্ধারের পূর্ব-পর্যন্ত এ ধারা অব্যাহত থাকে। 

১৯০২ সাল শেষে দূর্বল স্বাস্থ্যের কারণে অবসর গ্রহণের পূর্ব-পর্যন্ত ১৪৩টি প্রথম-শ্রেণীর খেলা হ্যাম্পশায়ারের পক্ষে খেলেন। সমগ্র প্রথম-শ্রেণীর খেলোয়াড়ী জীবনে ছয়টি শতরানের ইনিংস খেলেন। তন্মধ্যে, ১৯০০ সালে সাসেক্সের বিপক্ষে ব্যক্তিগত সর্বোচ্চ ২০৫ রান তুলেন। এছাড়াও, ১৪১টি প্রথম-শ্রেণীর উইকেট লাভ করেছিলেন তিনি।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. ফুটবলে অংশগ্রহণ
titleC. আন্তর্জাতিক ক্রিকেট
titleD. হ্যাম্পশায়ারে অংশগ্রহণ
উত্তর: titleD
ভারতের সংস্কৃতিতে পরিবারের প্রভাব অত্যন্ত ব্যাপক। প্রজন্মের পর প্রজন্ম ধরে এদেশে একান্নবর্তী পরিবারের প্রথা চলে আসছে। এই ব্যবস্থায় পিতামাতা, পুত্র-পুত্রবধূ ও তাদের সন্তানসন্ততি প্রভৃতি একসঙ্গে বসবাস করে। সাধারণত বয়োজ্যেষ্ঠ পুরুষ সদস্যই একান্নবর্তী পরিবারের কর্তা হন। তিনিই সমস্ত সিদ্ধান্ত নেন এবং নিয়মকানুন স্থির করে দেন। পরিবারের অন্য সকলে তাকে মান্য করে চলে।

সঠিক অনুচ্ছেদ শিরোনাম কোনটি?
titleA. ধর্মবিশ্বাস ও আধ্যাত্মিকতা
titleB. সামগ্রিক বর্ণনা
titleC. বিবাহ
titleD. পরিবার
উত্তর: titleD
পোড়াদহ মেলার প্রধান আকর্ষণ মাছ। মেলায় পাওয়া যায় বিভিন্ন প্রজাতির বড় মাছ। মাছগুলো প্রথমে ভোর বেলায় মেলায় স্থাপিত অস্থায়ী আড়ৎগুলোতে এসে জমা হয়। সেখান থেকে খুচরা ব্যবসায়ীরা মাছগুলো কিনে মেলার নিজ নিজ দোকানে নিয়ে যায়। দোকানগুলোতে দিনভর কেনাকাটা চলতে থাকে। মেলায় আসা বিভিন্ন প্রজাতির মাছের মধ্যে উল্লেখযোগ্য হলো রুই, কাতলা, মৃগেল, বোয়াল, সিলভার কার্প, কালবাউশ, পাঙ্গাস মাছ ইত্যাদি। মেলায় সবচেয়ে বেশি বিক্রি হয় 'বাঘা আইড়' মাছ স্থানীয় ভাবে যাকে 'বাগাইড়' মাছ বলা হয়। মেলায় দুই মণ থেকে আড়াই মণ ওজনের বাঘা আইড় পাওয়া যায়। এছাড়া পনের থেকে বিশ কেজি ওজনের রুই, কাৎলা, পাঙ্গাস মাছ পাওয়া যায়।

সঠিক অনুচ্ছেদ শিরোনাম কোনটি?
titleA. নামকরণের ইতিহাস
titleB. বিনোদন
titleC. বিবিধ
titleD. মাছ
উত্তর: titleD